CELEX: 62019CB0554
Language: hu
Date: 2020-06-04 00:00:00
Title: C-554/19. sz. ügy: A Bíróság (tizedik tanács) 2020. június 4-i végzése (az Amtsgericht Kehl [Németország] előzetes döntéshozatal iránti kérelme) – FU elleni büntetőeljárás (Előzetes döntéshozatal – A szabadságon, a biztonságon és a jog érvényesülésén alapuló térség – (EU) 2016/399 rendelet – Schengeni határ-ellenőrzési kódex – 22. és 23. cikk – A schengeni térség belső határain történő határellenőrzés megszüntetése – A tagállamok területén végzett ellenőrzések – A határforgalom-ellenőrzéssel azonos hatású intézkedések – A schengeni térség valamely belső határának közelében történő személyazonosság-ellenőrzések – Az érintett személy magatartásától vagy különleges körülmények fennállásától független ellenőrzési lehetőségek – Az ellenőrzések intenzitására, gyakoriságára és szelektivitására vonatkozó nemzeti keret)

31.8.2020   
            
            
               HU
            
            
               Az Európai Unió Hivatalos Lapja
            
            
               C 287/20
            
         
      A Bíróság (tizedik tanács) 2020. június 4-i végzése (az Amtsgericht Kehl [Németország] előzetes döntéshozatal iránti kérelme) – FU elleni büntetőeljárás
      (C-554/19. sz. ügy) (1)
      
      (Előzetes döntéshozatal - A szabadságon, a biztonságon és a jog érvényesülésén alapuló térség - (EU) 2016/399 rendelet - Schengeni határ-ellenőrzési kódex - 22. és 23. cikk - A schengeni térség belső határain történő határellenőrzés megszüntetése - A tagállamok területén végzett ellenőrzések - A határforgalom-ellenőrzéssel azonos hatású intézkedések - A schengeni térség valamely belső határának közelében történő személyazonosság-ellenőrzések - Az érintett személy magatartásától vagy különleges körülmények fennállásától független ellenőrzési lehetőségek - Az ellenőrzések intenzitására, gyakoriságára és szelektivitására vonatkozó nemzeti keret)
      (2020/C 287/29)
      Az eljárás nyelve: német
      
         A kérdést előterjesztő bíróság
      
      Amtsgericht Kehl
      
         Az alap-büntetőeljárás résztvevője
      
      FU
      
         Az eljárásban részt vesz: Staatsanwaltschaft Offenburg
      
         Rendelkező rész
      
      Az EUMSZ 67. cikk (2) bekezdését, valamint a személyek határátlépésére irányadó szabályok uniós kódexéről (Schengeni határ-ellenőrzési kódex) szóló, 2016. március 9-i (EU) 2016/399 európai parlamenti és tanácsi rendelet 22. és 23. cikkét úgy kell értelmezni, hogy azokkal nem ellentétes az olyan nemzeti törvényi szabályozás, amely az érintett tagállam rendőrségét felruházza azon hatáskörrel, hogy e tagállamnak a schengeni térség más államaival közös szárazföldi határától kiinduló 30 kilométeres sávban valamennyi személynek a személyazonosságát ellenőrizhetik az érintett személy magatartásától, valamint különös körülményektől függetlenül, annak érdekében, hogy megakadályozzák vagy megtiltsák az említett tagállam területére történő jogellenes beutazást vagy az e tagállam területén történő jogellenes tartózkodást, illetve megelőzzenek bizonyos, a határ biztonsága ellen irányuló bűncselekményeket, amennyiben e hatáskört a végrehajtott ellenőrzések intenzitását, gyakoriságát és szelektivitását illetően kellően részletes pontosításokkal és korlátozásokkal határolják körül, ily módon biztosítva azt, hogy az említett hatáskör tényleges gyakorlásának ne lehessen a határellenőrzésekkel egyenértékű hatása, aminek vizsgálata azonban a kérdést előterjesztő bíróság feladata.
      
         (1)  HL C 357., 2019.10.21.